পার্লার ছুটে কাজ নেই, চকোলেট ফেশিয়ালেই বাড়িতে রূপচর্চা সারুন

ওয়েব ডেস্ক: দুর্গাপুজো, লক্ষ্মীপুজো মিটলেও উৎসবের রেশ কিন্তু এখনও পুরোপুরি কাটেনি। সামনেই অপেক্ষা করছে লম্বা উৎসবের লিস্টি (Festival List)। কালীপুজো শেষ হলেই তো শীত (Winter Season)। আর শীতের সঙ্গী রুক্ষ নিষ্প্রাণ জেল্লাহীন ত্বক (Dry Skin)। আবার শীতেও নানান উৎসবের সমাহার। গায়ে সোয়েটার থাকলে কি? তাল মিলিয়ে সাজতে তো হবেই। নিজেকে পরিপাটী লাগতে চাই নিখুঁত ত্বক। তবে কাল বা উৎসব যেমনই হোক ত্বকের বাড়তি যত্ন কিন্তু আগে থেকেই নেওয়া জরুরী। আর পার্লারে ছুটে কাজ নেই। খরচ বাড়বে। বাড়িতেই রূপচর্চা সারুন। বাড়ি বসেই চকোলেট ফেশিয়াল (Chocolate Facial) বানিয়ে ফেলুন। শীতের সময়ে এই ফেশিয়াল কিন্তু দারুণ উপকারী।

আরও পড়ুন: ত্বক না বুঝেই অ্যালোভেরা জেল মাখছেন? সঠিক উপায়ে না মাখলেই ক্ষতি

চকোলেট ফেশিয়াল তৈরির পদ্ধতি:
চকোলেট ফেশিয়াল তৈরির জন্য ফ্রিজে রাখা চকোলেট নয়, লাগবে কোকো পাউডার (Coco Powder)। প্রথমে এক টেবিল চামচ কোকো পাউডারের সঙ্গে ২ টেবিল চামচ অ্যালোভেরা জেল (Aloevera Gel) মিশিয়ে নিতে হবে। এরপর প্যাকটা ভাল করে মিশিয়ে মুখে গোটা মুখে গোলগোল করে ম্যাসাজ করতে হবে। কয়েক মিনিট ম্যাসাজ করার পর গরম জল দিয়ে মুখ ভাল করে ধুয়ে নিন। এবার এক টেবিল চামচ ব্রাউন সুগারের সঙ্গে এক টেবিল চামচ কোকো পাউডার ও দুই টেবিল চামচ নারকেল তেল নিয়ে ভাল করে মিশিয়ে নিন। এবার স্ক্রাবটা ৭ মিনিট মুখে ম্যাসাজ করুন। স্ক্রাব হয়ে গেলে একটি পরিস্কার বাটিতে এক টেবিল চামচ কোকো পাউডারের সঙ্গে এক টেবিল চামচ মধু মিশিয়ে একটি প্যাক তৈরি করুন। মিনিট ২০ রেখে ভাল করে ধুয়ে নিন। ব্যস এভাবেই বাড়িতে রূপচর্চা সারুন। সপ্তাহে একটি দিন বের করে এই ফেশিয়াল করলেই ত্বক টানটান থাকবে।

দেখুন অন্য খবর